जयपुर में तीन दिन ज्योतिष विद्वानों का होगा संगम
नवसंवत्सरके आगमन पर छोटी काशी में तीन दिन तक देश के जाने-माने ज्योतिष महागुरुओं का संगम होगा। 25 से 27 मार्च तक जलमहल के सामने स्थित एक होटल में शहर सहित देश के विभिन्न राज्यों से आए चार सौ से ज्यादा फलित ज्योतिष, अंक ज्योतिष, रमल ज्योतिष, सामुद्रिक शास्त्र, टेरो कार्ड रीडर, वास्तु शास्त्र के विद्वान ज्योतिष की विभिन्न विधाओं पर चर्चा कर निष्कर्ष निकालेंगे। इस दौरान ग्रहों खगोल के आधार पर निशुल्क सरल उपायों से समागम में आने वाले आम लोगों की समस्याओं का समाधान किया जाएगा।
इस त्रिदिवसीय राष्ट्रीय ज्योतिष सम्मेलन नवसंवत्सर कार्यक्रम का आयोजन आर्ष संस्कृति दिग्दर्शक ट्रस्ट राष्ट्रीय हिन्दू एकता मंच की ओर से किया जा रहा है। कार्यक्रम संयोजक प्रशांत शर्मा ने बताया कि इस कार्यक्रम में युवा वर्ग की महत्वपूर्ण भूमिका रहेगी। ज्योतिषाचार्य कीर्ति शर्मा ने बताया कि इस मौके पर नवोदित प्रतिभाओं को स्वर्ण रजत पदक से सम्मानित किया जाएगा। सम्मेलन में भाग लेने वाले ज्योतिष विद्वान विद्यार्थियों का जलमहल के सामने स्थित होटल लेक पैलेस में सुबह 10 से दोपहर 1 बजे तक पंजीकरण किया जा रहा है। पंजीयन पहले आओ पहले पाओ के आधार पर किया जाएगा।
ये ज्योतिष विद्वान लेंगे भाग
गंगानगरके अंक ज्योतिष शास्त्री अशोक सोनी, जालंधर अहमदाबाद से टैरो कार्ड रीडर पूज मीता, भरतपुर से रमल ज्योतिष शास्त्री नरेंद्र भैया, गुजरात से तंत्र-मंत्र ज्योतिष शास्त्री राजेश्वरी बैन, मुंबई से अंक ज्योतिष शास्त्री मोहन माणिक, रांची दिल्ली से फलीत शास्त्री सुनीता ऋषि भारद्वाज, झारखंड से हस्तरेखा विशेषज्ञ अशोक स्वामी के साथ ही आस्ट्रेलिया से प्रशांत चतुर्वेदी भी सम्मेलन में भाग लेंगे।
hin_Deva hin_Deva hin_Deva hin_Deva bho_Deva